Сёньня я разумею, што Царква сталася сапраўды калыскай, дзе я нарадзiўся праз сьв. Хрост. Яна сталася домам, сямёй, дзе можна адпачыць i набраць сiлаў на далейшы шлях жыцьця. Госпад Iсус Хрыстос заняў пачэснае месца Ўладара i Збаўцы, Якi праз Сваю сьмерць i ўваскрасеньне вядзе да вечнай хвалы, дзе безупынна чутны голас анёлаў. Часам, па слабасьцi чалавечае прыроды, пра Божую прысутнасьць забываю... Аднак у цяжкiя моманты выпрабаваньняў адчуваецца асаблiвая блiзкасьць Госпада.